b'\n_START_ARTICLE_\nFinanskrisen i 1857\n_START_PARAGRAPH_\nFinanskrisen i 1857 var en br\xc3\xa5 nedgang i \xc3\xb8konomien i USA som ogs\xc3\xa5 fikk internasjonale konsekvenser._NEWLINE_En generell nedgang kom f\xc3\xb8rst sent i 1856, men p\xc3\xa5f\xc3\xb8lgende sammenbrudd i bank- og forretningsverden karakteriserte en panikk som oppsto i midten av 1857. Mens den generelle \xc3\xb8konomiske nedgangen var kortvarig, var forbedringen av \xc3\xb8konomien uvanlig, og den varige virkningen var mer politisk enn \xc3\xb8konomisk. Panikken begynte med et tillitstap til en bank i Ohio, men spredde seg da jernvegene sviktet, og frykt for at den amerikanske regjeringen ikke ville betale obligasjoner i hard valuta. Mer enn 5 000 amerikanske forretninger br\xc3\xb8t sammen og arbeidsl\xc3\xb8sheten ble fulgt av protestm\xc3\xb8ter i urbane str\xc3\xb8k. Fra toppen i 1852 og til b\xc3\xb8lgedalen i 1857 hadde aksjemarkedet en nedgang p\xc3\xa5 66 prosent sammenlignet med inflasjonen._NEWLINE_Panikken og konjunkturnedgang spredde seg til Europa, S\xc3\xb8r-Amerika og Midt\xc3\xb8sten. Det var ingen bedring i de nordlige delene av USA p\xc3\xa5 et og et halvt \xc3\xa5r, og noen bedring skjedde ikke f\xc3\xb8r begynnelsen av den amerikanske borgerkrig.'